কুষ্টিয়া মিরপুর উপজেলার বারুইপাড়া ইউনিয়নের বারুইপাড়া, সাতগাছী, কবরবাড়ীয়া, সওড়াবাড়ীয়া,  বলিদাপাড়া, ফকিরাবাদ, কেউপুর, মশান, ঢেপাহাটি, একতারপুর এবং পোড়াদহ ইউনিয়নের হাজরাহাটি, বেলগাছী, আহাম্মদপুর, কলাবাড়ীয়া, তেঘরিয়া, ডেঙাপাড়া ও দোয়াপাড়াকে অর্থকরী পানপ্রধান ফসল এলাকা বলা হয়। গত কয়েক বছর এ এলাকায় পানের কাণ্ডপচা রোগের প্রাদুর্ভাব দেখা দেয়ায় কয়েকশ একর পান বরজ নষ্ট হয়ে গেছে। এতে পানচাষিরা কোটি টাকা ক্ষতির সম্মুখীন হয়েছে। পান বরজে দিনমজুর খেটে যারা জীবিকা নির্বাহ করে তারাও এখন কর্মহীন। অবশিষ্ট পান বরজগুলোতে কোনোভাবেই রোগ প্রতিরোধ করা যাচ্ছে না।